 ***Јавно Комунално Предузеће „Топлана“ Бор***

*Ђ. А. Куна бр. 12, Бор; АПР –БД. 34029/2005; број рачуна 160-35971-27 Банка Интеса, експозитура у Бору; матични бр. 17441531; ПИБ 100500644;*

*факс 030/458-056; www.toplana.rs*

Комисија за јавне набавке

toplanaborjn@mts.rs

Број: 4160

Бор, 23.04.2020. године

**Одговори Комисије за јавну набавку на захтев за додатним информацијама или појашњењима конкурсне документације за набавку – Шамотирање чеоног дела озида котла ВК2, бр. ЈНВВ 1.3.2/2020**

На основу члана 63. став 3. Закона о јавним набавкама („Сл.гласник РС“, бр.68/2015) Комисија за ЈНВВ 1.3.2/2020 на захтев за додатним информацијама и појашњењима конкурсне документације, а који гласи:

У одговорима Комисије за ЈН заинтересоване понуђаче сте благо речено предпостављам несвесно довели у збуњујућу ситуацију и практично фаворизовали једног од понуђача. Како би се разрешила настала ситуација молим Вас да одговорите на следећа питања:

1. На основу чега је дата спецификација материјала ако тврдите да немате никакву документацију а уједно тврдите и да су количине дате у спецификацији приближно са малим одступањима?
2. На основу чега се очекује да понуђач понуди техничко решење озида уколико од наручиоца није добио никакву подлогу (цртеже, скице, опис, тражене перформансе које се односе на озид)?
3. Уколико се позивате на техничко решење које је примењено на ВК1 а за које кажете да се показало као добро, пошаљите понуђачима ако већ не поседујете ништа друго, документацију која је вођена приликом санирања ВК1 (дневник рада, грађевинску књигу, извођачке цртеже, елаборат о изведеном стању, карактеристике материјала.........) или можда не поседујете ни ову документацију?
4. Да ли можда имате техничку документацију за стари пројекат који је израђен од ватросталних опека?
5. Да ли нам можете дати карактеристике материјала под редним бројевима 1 и 5 (Морамо напоменути да је фабрика „Шамот Аранђеловац“ која је производила дате материјале у стечају, стога морамо узети материјале од других произвођача)?
6. Да ли можемо добити контакт од неког техничког лица који би могао да нам одговори за сва додатна питања у вези датог котла?

Комисија за набавку Шамотирање чеоног дела озида котла ВК2, бр. ЈНВВ 1.3.2/2020 даје следеће одговоре:

1. - Потребне количине материјала су утврђене на основу утрошених количина на ВК1, 2009. године (увидом у грађевински дневник који је интерни документ Топлане). Тада су извођени радови већег обима на цевном систему котла, шамотерски радови су били „пратећи радови“, изводила их је иста фирма. Нисмо успели да ступимо у контакт са том фирмом, или је угашена или се пререгистровала.

* За дефинисање потребног квалитета материјала који треба уградити, консултовали смо стручњаке из нашег Институра за рударство и металургију.
* Техничко решење чеоног озида, пре свега елемената подконструкције од ватроотпорног челика, дефинисала су стручна лица из фирме у току самог извођења радова те 2009. године у виду радионичких цртежа сагледавањем на лицу места. Израда техничког решења, цртежа и пројекта изведеног стања није било обухваћено понудом и уговором о извођењу радова (због недостатка средстава), тако да извођач радова није био у обавези да исте достави (а и није) Топлани као инвеститору.
* Наведене радове на котлу ВК1 је водио сада већ преминули г-дин Ива Рајковић, који је и дао спецификацију за конкурсну документацију за јавну набавку бр. 1.3.2/2020 на основу документације и искуства које је он поседовао. На велику жалост у међувремену је преминуо, тако да ми не поседујемо друго осим спецификације материјала коју је саставио г-дин Рајковић.

Још једном напомињемо дане поседујемо изворни пројекат озида котла, који је по предпоставкама остао код извођача радова из 2009. године.

1. На остала питања већ смо дали одговоре који су објављени на Порталу јавних набавки и интернет страници [www.toplana.rs](http://www.toplana.rs)
2. Контакт особа је наведена у конкурсној документацији и објављена на Порталу јавних набавки као и меил за контакт, пошто се комуникација у поступцима јавних набавки обавља искључиво писаним путем.

КОМИСИЈА ЗА ЈАВНУ НАБАВКУ бр. ЈНВВ 1.3.2/2020